ଭୁବନେଶ୍ୱରଃ ଆଜି ରାଜ୍ୟରେ ଆଉ ୧୬୪୧ କରୋନା ଆକ୍ରାନ୍ତ ସୁସ୍ଥ ହେଲେ। ରାଜ୍ୟରେ କରୋନାରୁ ମୋଟ ସୁସ୍ଥଙ୍କ ସଂଖ୍ୟା ୪୮,୫୭୬କୁ ବୃଦ୍ଧି ହୋଇଛି। ଏ ନେଇ ଟ୍ୱିଟ୍ ଯୋଗେ ସୂଚନା ଦେଇଛି ରାଜ୍ୟ ସ୍ୱାସ୍ଥ୍ୟ ଓ ପରିବାର କଲ୍ୟାଣ ବିଭାଗ।
ଆଜି ଗଞ୍ଜାମରୁ ସର୍ବାଧିକ ୩୬୫ ଓ ଖୋର୍ଦ୍ଧାରୁ ୩୫୭ ଜଣ ସୁସ୍ଥ ହୋଇଛନ୍ତି। ସେହିପରି ସୁନ୍ଦରଗଡ଼-୯୧, ଯାଜପୁର-୮୬. ଗଜପତିରୁ ୬୫, କଟକ ଓ କୋରାପୁଟରୁ ୬୩ ଲେଖାଏଁ, ମୟୂରଭଞ୍ଜରୁ ୬୦, କନ୍ଧମାଳ-୫୦, ରାୟଗଡ଼ା-୪୨, ନୟାଗଡ଼-୪୧, ମାଲକାନଗିରି-୩୯, ବଲାଙ୍ଗିର-୩୫, ଢେଙ୍କାନାଳ, ଜଗତସିଂହପୁରରୁ ୩୩ ଲେଖାଏଁ ସୁସ୍ଥ ହୋଇଛନ୍ତି।
ସେହିପରି ବାଲେଶ୍ୱର-୩୧, କେନ୍ଦୁଝର-୨୯, ବରଗଡ଼ରୁ ୨୫, ଭଦ୍ରକ-୨୪, ଝାରସୁଗୁଡ଼ା ଓ ପୁରୀରୁ ୨୧ ଲେଖାଏଁ, ସମ୍ବଲପୁରରୁ ୨୦ ସୁସ୍ଥ ହୋଇଛନ୍ତି। କଳାହାଣ୍ଡି ଓ କେନ୍ଦ୍ରାପଡ଼ାରୁ ୧୬ ଲେଖାଏଁ, ନବରଙ୍ଗପୁରରୁ ୨, ଅନୁଗୁଳ ଓ ବୌଦ୍ଧରୁ ଜଣେ ଲେଖାଏଁ ସୁସ୍ଥ ହୋଇଛନ୍ତି।
